open-index/open-wikipedia-markdown huggingface dataset:
রাজশাহী সরকারি বালিকা উচ্চ বিদ্যালয়

**রাজশাহী সরকারি বালিকা উচ্চ বিদ্যালয়** রাজশাহী কোর্ট অঞ্চলের হেলেনাবাদে মডেল স্কুল হিসাবে ১৯৬৭ সালে বাংলাদেশ সরকার স্থাপন করে। এটি হেলেনাবাদ গার্লস স্কুল নামেও স্থানীয়ভাবে পরিচিত।

## ইতিহাস
১৯৬৭ সালের ১ জানুয়ারী যশোরের অধিবাসী আলহাজ্জ এতিমন নেছা প্রধান শিক্ষিকা পদে যোগদান করেন। স্কুল প্রতিষ্ঠা লগ্নে তিনি হেলেনাবাদ সরকারি কলোনীতে বাস করতেন। ১৯৬৭ সালের ১৫ ফেব্রুয়ারি তারিখে মিসেস মমতাজ জাহান, অশ্বিনীকুমার শাহা ও হাসিনা রহমান সহকারী শিক্ষিকা হিসাবে যোগদান করেন। এই চার জনই ছিলেন প্রতিষ্ঠাতা শিক্ষক। মোঃ আশরাফ ও মুংলী (সাঁওতাল) নামের দুজন পিয়ন ছিলেন। ১৯৬৭ সালের মার্চে ৬ষ্ঠ হতে অষ্টম শ্রেণী পর্যন্ত স্কুলটি যাত্রা শুরু করে। বিদ্যালয় নির্মাণ না হওয়ার কারণে প্রধান শিক্ষিকার বাসভবনে ক্লাস হতো। ১৯৬৮ সালে একাডেমিক ভবনে ক্লাশ শুরু হয়। ১৯৬৮ সালে নবম, ১৯৬৯ সালে দশম শ্রেণী খোলা হয় এবং ১৯৭০ সালে এই স্কুলের ছাত্রীরা প্রথম এসএসসি পরীক্ষায় অংশগ্রহণ করে। ১৯৬৯ সালেই এ বিদ্যালয়ে এসএসসি পরীক্ষার প্রথম কেন্দ্র হয়।

## অবকাঠামো এবং প্রশাসন
এইচ (H) প্যাটার্নের দু ব্লক বিশিষ্ট স্কুল ভবনটির জমির পরিমাণ ৬.৬৬ একর। স্কুল চত্বরে তিন তলা বিশিষ্ট ৪৮ আসনের একটি ছাত্রী হোস্টেল ও প্রধান শিক্ষকের একটি বাসভবন আছে। এক জন প্রধান শিক্ষকসহ মোট শিক্ষক সংখ্যা ২৬ জন। রাজপাড়া মহল্লায় অবস্থিত সরকারি প্রাথমিক বিদ্যালয়টি এক সময় এই স্কুলের অধীনে ছিল।

## আরো দেখুন
* রাজশাহী কলেজ
* নিউ গভঃ ডিগ্রী কলেজ
* রাজশাহী কলেজিয়েট স্কুল
* রাজশাহী লোকনাথ উচ্চ বিদ্যালয়
* সিরোইল সরকারি উচ্চ বিদ্যালয়

## তথ্যসূত্র

বিষয়শ্রেণী:রাজশাহী জেলার বিদ্যালয়
বিষয়শ্রেণী:বাংলাদেশের বালিকা বিদ্যালয়
বিষয়শ্রেণী:১৯৬৭-এ প্রতিষ্ঠিত শিক্ষাপ্রতিষ্ঠান
বিষয়শ্রেণী:রাজশাহী বিভাগের বিদ্যালয়
বিষয়শ্রেণী:১৯৬৭-এ পূর্ব পাকিস্তানে প্রতিষ্ঠিত
খরিয়া নদী

**﻿খরিয়া নদী** বা **খাড়িয়া নদী** বাংলাদেশের উত্তর-পূর্বাঞ্চলের ময়মনসিংহ জেলার ময়মনসিংহ সদর ও ফুলপুর উপজেলার একটি নদী।

## প্রবাহ
খাড়িয়া নদী ময়মনসিংহ সদর উপজেলার অষ্টাধর ইউনিয়নে প্রবহমান পুরাতন ব্রহ্মপুত্র নদী থেকে উৎপত্তি লাভ করেছে। অতঃপর এই নদীর জলধারা ফুলপুর উপজেলার বালিয়া ইউনিয়নে ভোগাই নদীতে পতিত হয়েছে। এই নদীতে জোয়ারভাটা খেলে না। নদীটিতে সাধারণত বন্যা হয় না। ফুলপুর উপজেলা শহর এই নদীর তীরে অবস্থিত।

## আরও দেখুন
* বাংলাদেশের নদীর তালিকা

## তথ্যসূত্র

 

বিষয়শ্রেণী:ময়মনসিংহ জেলার নদী
বিষয়শ্রেণী:ফুলপুর উপজেলা
বিষয়শ্রেণী:ময়মনসিংহ সদর উপজেলা
মৌলিক ইংরেজি ভাষা

**মৌলিক ইংরেজি** একটি  ইংরেজি-ভিত্তিক নিয়ন্ত্রিত ভাষা যা ভাষাবিদ ও দার্শনিক "চার্লস কে ওজডেন" মূলত আন্তর্জাতিক সহযোগী ভাষা হিসেবে, এবং যাদের মাতৃভাষা ইংরেজি নয় তাদের ইংরেজি শিক্ষা দেওয়ার জন্য একটি সাহায্যকারী মাধ্যম হিসাবে প্রবর্তন করেছিলেন। মৌলিক ইংরেজি হল, প্রকৃতার্থে, একটি সরলীকৃত নিয়মিত ব্যবহৃত ইংরেজি ভাষার সংগ্রহ। ওজডেন এর ১৯৩০ সালের বইয়ে *Basic English: A General Introduction with Rules and Grammar*, মৌলিক ইংরেজি ভাষা উপস্থাপন করা হয়েছিল।

## আরও দেখুন

* Readability
* Plain English
* Simplified English
* Special English
* International English
* General Service List
* Academic word list
* Bible in Basic English
* Controlled vocabulary
* Seaspeak
* Français tirailleur

## তথ্যসূত্র

## আরও পড়ুন
* I. A. Richards & Christine Gibson, *Learning Basic English: A Practical Handbook for English-Speaking People*, New York: W. W. Norton & Co. (1945)
* *Basic English: A Protest, Joseph Albert Lauwerys, F. J. Daniels, Robert A. Hall Jr., London: Basic English Foundation, 1966. An answer to Robert A. Hall, Jr.'s criticism.*

## বহিঃসংযোগ

* Charles Kay Ogden, *[http://ogden.basic-english.org/be0.html Basic English: A General Introduction with Rules and Grammar] *, London: Paul Treber
* Charles Kay Ogden, *[http://crockford.com/wrrrld/begr.html Basic English and Grammatical Reform]*, Cambridge: The Orthological Institute. (1937).
* How Basic is Basic English? Harper's Magazine article
* ogden.basic-english.org  Ogden's books and wordlists online and several discussions.
* www.basic-english.org  Ongoing project to support and update Ogden's Basic (with downloads).
* THE REFERENCE SHELF   Vol. 17.  No. 1  A discussion about Basic English, with supporters and critics.
* VOA News - Voice of America Special English - News Radio for English Learners
* Online tool which might help you to write Basic English texts - Detect words which are not in some dictionary. Ogden's Basic English dictionary list included.
* Essential World English - some criticisms of Basic English and suggestions for overcoming its problems

বিষয়শ্রেণী:ইংরেজি ভাষা
বিষয়শ্রেণী:কারিগরি যোগাযোগ
ইন্টারনেটে ব্যবহৃত ভাষাসমূহ

থাম্ব|ইন্টারনেটে ভাষা
ইন্টারনেটে কোন ভাষাটি সবচেয়ে বেশি ব্যবহৃত হয়েছে তা সবার অজানা, তবে প্রায় অর্ধেক ওয়েবসাইটের হোমপেজ প্রদর্শিত হয় ইংরেজি ভাষায়। এছাড়াও অন্যান্য ভাষার তথ্যের সাথেও ইংরেজি পরিলক্ষিত হয়।

## ওয়েবসাইটের বিষয়বস্তুর অনুযায়ী ভাষা

১৮ মার্চ ২০১৫ শীর্ষ ১০.১ মিলিয়ন ওয়েবসাইটে বিভিন্ন বিষয়বস্তুতে ব্যবহৃত ভাষার পরিসংখ্যান অনুসারে।:

থাম্ব|447px|<center>'''Content languages for websites as of ১২ March ২০১৪'''</center>

All other languages are used in less than ০.১% of websites. Even including all languages, percentages may not sum to ১০০% because some websites contain multiple content languages.

## ভাষা অনুযায়ী ইন্টারনেট ব্যবহারকারী
থাম্ব|265x265পিক্সেল|দেশ অনুযায়ী উইকিপিডিয়ার সবচেয়ে জনপ্রিয় সংস্করণ (জানুয়ারি , ২০২১)
Estimates of the number of Internet users by language as of November ৩০, ২০১৫:

## আরও দেখুন

* ইন্টারনেট সেবা প্রদানকারী
* ইন্টারনেট প্রোটোকল

## তথ্যসূত্র

## বহিঃসংযোগ
* Internet World Users by Language , Internet World Stats.
* "Estimation of English and non-English Language Use on the WWW", Gregory Grefenstette and Julien Nioche, in Proceedings of RIAO'2000, *Content-Based Multimedia Information Access*, Paris, 12–14 April 2000, pp.&nbsp;237–246.
* World GDP by Language 1975–2002, Mark Davis, Unicode Technical Note #13 (2003).
* "Writing the Web’s Future in Many Languages", Daniel Sorid, *New York Times*, 30 December 2008.
* Statistical Survey Report on Internet Usage in China, China Internet Network Information Center (2009), English translation.
* List of CNNIC statistical reports, China Internet Network Information Center (1997-2010).
* Measuring Linguistic Diversity on the Internet, UNESCO (2006).
* Twelve years of measuring linguistic diversity in the Internet, UNESCO (2009).
* Language Observatory, Japan Science and Technology Agency (2012).
* Observatory of linguistic and cultural diversity on the Internet, Networks and Development Foundation, FUNRDES (July 2012).

বিষয়শ্রেণী:ইন্টারনেট সম্পর্কিত তালিকা
বিষয়শ্রেণী:ইন্টারনেট সংস্কৃতি
বিষয়শ্রেণী:জনসংখ্যার পরিসংখ্যান
বিষয়শ্রেণী:প্রাকৃতিক ভাষা এবং কম্পিউটিং
রাধা কৃষ্ণ (চলচ্চিত্র)

**রাধা কৃষ্ণ** ১৯৯২ সালে মুক্তিপ্রাপ্ত বাংলাদেশী বাংলা ভাষার চলচ্চিত্র। ছায়াছবিটি পরিচালনা করেছেন মতিন রহমান। এতে শ্রেষ্ঠাংশে অভিনয় করেছেন ইলিয়াস কাঞ্চন, রোজিনা, আনোয়ারা, আমির সিরাজী প্রমুখ। এতে অভিনয়ের মাধ্যমে শ্রেষ্ঠ পার্শ্বচরিত্রে অভিনেত্রী হিসেবে আনোয়ারা ও গানে কণ্ঠ দিয়ে শ্রেষ্ঠ নারী কণ্ঠশিল্পী হিসেবে সাবিনা ইয়াসমিন জাতীয় চলচ্চিত্র পুরস্কার পান।

## কাহিনী সংক্ষেপ

## অভিনয়শিল্পী
* ইলিয়াস কাঞ্চন
* রোজিনা
* আনোয়ারা
* আমীর সিরাজী

## সঙ্গীত
রাধা কৃষ্ণ ছায়াছবির গানে কণ্ঠ দিয়েছেন সাবিনা ইয়াসমিন, এন্ড্রু কিশোর, রুনা লায়লা।

## পুরস্কার

## তথ্যসূত্র

## বহিঃসংযোগ
* 

বিষয়শ্রেণী:১৯৯২-এর চলচ্চিত্র
বিষয়শ্রেণী:১৯৯২-এর প্রণয়ধর্মী চলচ্চিত্র
বিষয়শ্রেণী:বাংলা ভাষার চলচ্চিত্র
বিষয়শ্রেণী:বাংলাদেশী চলচ্চিত্র
বিষয়শ্রেণী:বাংলাদেশী প্রণয়ধর্মী চলচ্চিত্র
বিষয়শ্রেণী:মতিন রহমান পরিচালিত চলচ্চিত্র
৩৯তম জাতীয় চলচ্চিত্র পুরস্কার (বাংলাদেশ)

**৩৯তম জাতীয় চলচ্চিত্র পুরস্কার** বাংলাদেশের তথ্য মন্ত্রণালয় কর্তৃক চলচ্চিত্রের বিভিন্ন ক্ষেত্রে বিশেষ অবদান রাখার জন্য প্রদত্ত পুরস্কার। সরকার কর্তৃক নিযুক্ত একটি জাতীয় প্যানেল বিজয়ীদের নির্বাচন করে থাকে।

## সারাংশ
২৫ ফেব্রুয়ারি, ২০১৬ তারিখে তথ্য মন্ত্রণালয়ে থেকে একটি প্রজ্ঞাপন জারির মাধ্যমে 'জাতীয় চলচ্চিত্র পুরস্কার ২০১৪' ঘোষণা করা হয়। এই বছর ২৬টি শ্রেণীতে ২৯ জন শিল্পী ও কুশলীকে ‘জাতীয় চলচ্চিত্র পুরস্কার ২০১৪’ প্রদান করা হয়। এই বছর সর্বোচ্চ ৫টি পুরস্কার পায় মাসুদ পথিক পরিচালিত সরকারি অনুদানের ছবি ‘নেকাব্বরের মহাপ্রয়াণ’। এছাড়া সৈকত নাসির পরিচালিত ‘দেশা: দ্য লিডার’ চলচ্চিত্রটি ৪টি পুরস্কার লাভ করে। দেশা দ্য লিডার গান গেয়ে প্রথমবারের মতো জাতীয় চলচ্চিত্র পুরস্কারে ভূষিত হন মাহফুজ আনাম জেমস। আজীবন সম্মাননা পান অভিনেতা সৈয়দ হাসান ইমাম ও অভিনেত্রী রানী সরকার।

১১ মে ২০১৬ তারিখে বঙ্গবন্ধু আন্তর্জাতিক সম্মেলন কেন্দ্রে প্রধানমন্ত্রী শেখ হাসিনা ২০১৪ সালের জাতীয় চলচ্চিত্র পুরস্কার প্রাপ্তদের হাতে পুরস্কার তুলে দেন।

## জয়ীদের তালিকা
### মেধা পুরস্কার

### কারিগরী পুরস্কার

### বিশেষ পুরস্কার
* আজীবন সন্মাননা - সৈয়দ হাসান ইমাম ও রানী সরকার
* বিশেষ শাখায় শ্রেষ্ঠ শিশু শিল্পী - মারজান হোসেন জারা (চলচ্চিত্র - মেঘমল্লার)

## ''বৃহন্নলার'' পুরস্কার বাতিল
তথ্য মন্ত্রণালয় ২৫ ফেব্রুয়ারি পুরস্কার ঘোষণা করে। এতে শ্রেষ্ঠ চলচ্চিত্র, শ্রেষ্ঠ কাহিনীকার ও শ্রেষ্ঠ সংলাপ রচয়িতা এই তিন শাখায় বৃহন্নলা পুরস্কার লাভ করে। পুরস্কার ঘোষণার পর এই চলচ্চিত্রের নির্মাতার উপর গল্প চুরি করার অভিযোগ ওঠে। অভিযোগ ওঠে ছবিটি সৈয়দ মুস্তাফা সিরাজ রচিত গল্প 'গাছটি বলেছিল' অবলম্বনে নির্মাণ করা হয়েছে। পরবর্তীতে, অভিযোগ খতিয়ে দেখতে তথ্য মন্ত্রণালয় চলচ্চিত্রের পরিচালক মুরাদ পারভেজকে কারণ দর্শানোর নোটিস দেয় ও একটি তদন্ত কমিটি গঠন করে। পরে তদন্ত কমিটি অভিযোগের সত্যতা পাওয়ার পর মন্ত্রিপরিষদের সভায় চলচ্চিত্রটিকে দেয়া তিনটি শাখার সবকটি পুরস্কার বাতিলের সিদ্ধান্ত নেয়া হয়।

## তথ্যসূত্র

## বহিঃসংযোগ

বিষয়শ্রেণী:২০১৪-এর চলচ্চিত্র পুরস্কার
বিষয়শ্রেণী:জাতীয় চলচ্চিত্র পুরস্কার (বাংলাদেশ)
ইসোমিপ্রাজল

**ইসোমিপ্রাজল** () হচ্ছে একটি প্রোটন পাম্প ইনহিবিটর যা H+/K+-এটিপেজ কে নিবৃত করার মাধ্যমে গ্যাস্ট্রিক এসিড নিঃসরণ কমায়। এটি ডিসপেপসিয়া, পেপ্টিক আলসার, গ্যাস্ট্রইসোফ্যাজিয়াল রিফ্লাক্স ডিজিজ ও জলিনজার-এলিসন সিনড্রোম এর চিকিৎসায় ব্যবহৃত হয়।

ইসোমিপ্রাজল হলো ওমিপ্রাজল-এর এস-এনানশিওমার। ইসোমিপ্রাজল স্ট্রোনশিয়াম-এর জেনেরিক ভার্শন বিশ্বব্যাপী বিক্রিত হচ্ছে। 

## ব্যবহার

গ্যাস্ট্রইসোফ্যাজিয়াল রিফ্লাক্স ডিজিজ, পেপ্টিক আলসার, ইসোফ্যাগাসের ক্ষয়মূলক প্রদাহের চিকিৎসায় ইসোমিপ্রাজল ব্যবহৃত হয়। এছাড়া দীর্ঘমেয়াদী ব্যথানাশক ওষুধ সেবনের ফলে সৃষ্ট পাকস্থলীর আলসার প্রতিরোধে ব্যবহার করা হয়। ক্রন্স ডিজিজের সাথে সম্পর্কিত অন্ত্রীয় ঘা এর চিকিৎসাতেও এর ব্যবহার রয়েছে। 

## পার্শ্বপ্রতিক্রিয়া
সাধারণ পার্শ্বপ্রতিক্রিয়াসমূহ হচ্ছে মাথাব্যথা, পাতলা পায়খানা, বমিভাব, পেট ফাঁপা, ক্ষুধাবোধ কমে যাওয়া, কোষ্ঠকাঠিন্য, মুখ শুকিয়ে যাওয়া, পেটব্যথা ইত্যাদি।

প্রোটন পাম্প ব্যবহারের সাথে নিতম্ব ভেঙে যাবার ঝুঁকি রয়েছে। এছাড়া ক্লস্ট্রিডিয়াম ডিফিসিল ডায়রিয়া হবার সম্ভাবনা আছে। রোগীদের নিবিড় পরিচর্যা কেন্দ্রে আলসার প্রতিরোধ করার জন্য এটা ব্যবহৃত  হলেও এক্ষেত্রে নিউমোনিয়া হবার সম্ভাবনা ৩০% বেড়ে যায়।

## তথ্যসূত্র

## বহিঃসংযোগ
* Nexium official site
* Details for Nexium
* Esomeprazole strontium site
* U.S. National Library of Medicine: Drug Information Portal - Esomeprazole

বিষয়শ্রেণী:বেনজিইমিডাজল
বিষয়শ্রেণী:প্রোটন পাম্প ইনহিবিটর
বিষয়শ্রেণী:২০০১-এ প্রবর্তন
পাবনা মানসিক হাসপাতাল

**পাবনা মানসিক হাসপাতাল** মানসিকভাবে প্রতিবন্ধী, অসুস্থ অথবা আহতকে ঔষধ ও শল্যচিকিৎসা এবং যথাযথ সেবাশুশ্রূষা প্রদানকারী প্রতিষ্ঠান। এটি বাংলাদেশের একমাত্র মানসিক হাসপাতাল। পাবনা মানসিক হাসপাতালে সরকার অনুমোদিত একটি জনকল্যাণ সংস্থা রয়েছে। রোগীরা সুস্থ হওয়ার পর তাদের নিজ বাড়িতে পৌঁছানোর খরচ এই সংস্থা বহন করে। জীবন রক্ষাকারী ঔষধপত্রও এই সংস্থা সরবরাহ করে থাকে। এছাড়াও হাসপাতালে থাকা অবস্থায় সক্ষম রোগীদের চাকুরি বা কাজের ব্যবস্থাও এই সংস্থাটিই করে।

## ইতিহাস
পাবনা শহর থেকে তিন কি: মি: দূরে হেমায়েতপুর ইউনিয়নে ১৯৫৭ সালে পাবনা শহরের শীতলাই জমিদার বাড়িতে তৎকালীন পাবনা জেলার সিভিল সার্জন ডাঃ মোহাম্মদ হোসেন গাঙ্গুলী এই হাসপাতালটি প্রতিষ্ঠা করেন। প্রতিষ্ঠার বছরেই হাসপাতালের কার্যক্রম শুরু হয়। প্রথম বছর হাসপাতালে মানসিক রোগী ভর্তি হয়েছিল ৮০ জন। পাবনা জেলা শহর থেকে প্রায় ৫ কিলোমিটার দূরে সদর উপজেলার হিমাইতপুর ইউনিয়নের হিমাইতপুর গ্রামে হাসপাতালের জন্য ১১১.২৫ একর জমি অধিগ্রহণ করে হাসপাতাল নির্মাণের কার্যক্রম শুরু হয়। নির্মাণ কাজ শেষ হয় ১৯৫৯ সালে এবং হাসপাতালটি স্থানান্তরিত হয় (তম্মধ্যে ৩০ একর জমি পাবনা মেডিকেল কলেজকে হস্তান্তর করা হয়েছে)। অধিগ্রহণ করা জমির সিংহভাগই ছিল পাবনার আধ্যাত্মিক সাধক ঠাকুর অনুকূল চন্দ্রের।
thumbnail|পাবনা মানসিক হাসপাতাল ভবন

## অবকাঠামো
প্রাথমিক পর্যায়ে শয্যা সংখ্যা ছিল ৬০। পরে ১৯৬৬ সালে প্রথম দফায় শয্যা সংখ্যা বাড়িয়ে ১৫০ ও পরে ২০০টি করা হয়। ১৯৯৬ সালে শেষ দফায় ৫০০ শয্যায় উন্নীত করা হয় এই হাসপাতালটিকে। বর্তমানে হাসপাতালের মোট ১৯টি ওয়ার্ডের মধ্যে ৫টি নারী রোগীদের জন্য বরাদ্দ। আর বাকি ১৪ টি ওয়ার্ডে পুরুষ রোগী ভর্তি আছে। মোট শয্যার ৩৫০টি নন-পেয়িং (তম্মধ্যে ৭০ টি উন্নয়ন খাত) এবং ১৫০টি পেয়িং (তম্মধ্যে ৩০ টি উন্নয়ন খাত)। হাসপাতালের দ্বিতল ভবন, বহির্বিভাগ, প্রশাসনিক ভবন, ওষুধ সংরক্ষণ ভবন, মালামাল সংরক্ষণ ভবন, রান্নাঘর, ধোপাঘর, বিনোদন বিভাগ, সিনেমা হল, হস্তশিল্প ভবন, তাঁতশিল্প ভবন, কর্মকর্তা-কর্মচারীদের আবাসিক ভবন ও কটেজ মিলিয়ে মোট ৫৩টি ভবন রয়েছে।

## সুবিধাদি
রোগীদের কক্ষে গান শোনার জন্য প্রতিটি কক্ষে সাউন্ড সিস্টেমের ব্যবস্থা রয়েছে। রয়েছে টেলিভিশন দেখার সুবিধা। এ ছাড়া হাসপাতালের চারপাশ নজরদারিতে রাখার জন্য ১০৭টি ক্লোজড সার্কিট ক্যামেরা লাগানো হয়েছে। লোডশেডিংয়ের সময় হাসপাতাল যাতে অন্ধকারে না থাকে, সে জন্য ৪৮টি সোলার বাতি স্থাপন করা হয়েছে। প্রতিটি ওয়ার্ডে দুটি করে সোলার লাইট লাগানোর পরিকল্পনা রয়েছে। রোগীদের জন্য একটি লাইব্রেরি তৈরির কাজ শুরু করা হয়েছে। নারী রোগীদের সুন্দর অবকাশ কাটানোর জন্য একটি ছোট্ট পার্ক ও হ্যান্ডবল খেলার জন্য একটি কোর্ট রয়েছে। তা ছাড়া ইনডোর রোগীদের হাতের কাজ শেখানো হয়, নিয়মিত পত্রিকা পড়তে দেয়া হয়।

## পরিচালনা
বাংলাদেশ সরকারের সমাজকল্যাণ অধিদপ্তর থেকে এই সংস্থা বাৎসরিক অনুদান পায়। এছাড়া এটি দুগ্ধখামার, কৃষি খামারসহ কয়েকটি প্রকল্পও পরিচালনা করে। এসব কার্যক্রম থেকে অর্জিত অর্থ রোগীদের কল্যাণে ব্যবহূত হয়। বিভিন্ন বেসরকারি সংস্থা এবং ব্যক্তিগত ও ব্যবসায়িক প্রতিষ্ঠান থেকেও সংস্থাটি অনুদান পায়।

## আরো দেখুন
* হার্ডিঞ্জ ব্রিজ
* পাবনা চিনি কল লিমিটেড
* ঈশ্বরদী রপ্তানি প্রক্রিয়াকরণ অঞ্চল

## তথ্যসূত্র

বিষয়শ্রেণী:পাবনা জেলা
বিষয়শ্রেণী:বাংলাদেশের মানসিক হাসপাতাল
বিষয়শ্রেণী:১৯৫৭-এ পূর্ব পাকিস্তানে প্রতিষ্ঠিত
বিষয়শ্রেণী:১৯৫৭-এ প্রতিষ্ঠিত হাসপাতাল
বিষয়শ্রেণী:বাংলাদেশের সরকারি হাসপাতাল
২০১৬ দক্ষিণ এশীয় গেমসে বাংলাদেশ

**২০১৬ দক্ষিণ এশীয় গেমসে বাংলাদেশ** ৪০৯ জন প্রতিযোগি ২২টি ক্রীড়ায় দলগত ও ব্যক্তিগত পর্যায়ে অংশগ্রহণ করে। ২০১৬ সালের ৫ ফেব্রুয়ারি থেকে ১৬ ফেব্রুয়ারি পর্যন্ত ভারতের শিলং ও গুয়াহাটিতে অনুষ্ঠিত এ আসরে বাংলাদেশ ৪ টি স্বর্ণ পদকসহ মোট ৭৫ টি পদক অর্জন করে।

## পদক তালিকা

বাংলাদেশ ৪ টি স্বর্ণ পদকসহ মোট ৭৫ টি পদক অর্জন করে।

## তথ্যসূত্র

বিষয়শ্রেণী:২০১৬ দক্ষিণ এশীয় গেমস
বিষয়শ্রেণী:দক্ষিণ এশীয় গেমসে বাংলাদেশ
বিষয়শ্রেণী:২০১৬-এ বাংলাদেশী ক্রীড়া
জেলে ত্রিশ বছর

***জেলে ত্রিশ বছর - ব্রিটিশ :পাক-ভারতের স্বাধীনতা সংগ্রামের ইতিহাস*** হচ্ছে ত্রৈলোক্যনাথ চক্রবর্তী রচিত আত্মজীবনীমূলক গ্রন্থ। বইটি ১৯৫৩ সালে প্রথম প্রকাশিত হয় এবং ব্যক্তিগত উদ্যোগে লেখক নিজেই প্রকাশ করেন।

## নিষিদ্ধ ও বাজেয়াপ্ত
*জেলে ত্রিশ বছর* বইটি তদানীন্তন পাকিস্তান সরকার নিষিদ্ধ ও বাজেয়াপ্ত ঘোষণা করে।

## আন্দামানের জীবন
এই বইয়ে আন্দামানের সেলুলার জেলের বন্দিদের জীবনের মর্মস্পর্শী বিবরণ আছে। আন্দামানের বন্দি জীবন ছিলো অমানবিক ও দুঃসহ। প্রায় জনমানবহীন দ্বীপের মধ্যে বিচ্ছিন্ন অবস্থায় ছোট ছোট সেলে আবদ্ধ থাকার সশ্রম দণ্ডে অনেকেই মানসিক ভারসাম্য হারিয়ে ফেলতেন, কেউ কেউ আত্মহত্যা পর্যন্ত করতেন।

## আলোকচিত্র
উক্ত বইটিতে তার সংগৃহীত ৩২০ জন বিপ্লবী ও স্বাধীনতা সংগ্রামীদের আলোকচিত্র আছে। এর সাথে আছে বহু বিপ্লবীর নাম, নিবাস, সংক্ষিপ্ত পরিচয় ও বিপ্লবী কর্মকাণ্ডের বিবরন। ভারতীয় স্বাধীনতা আন্দোলনের অন্যতম আকর গ্রন্থ হিসেবে এই বইটি সুপরিচিত।

## তথ্যসূত্র

বিষয়শ্রেণী:আত্মজীবনী
বিষয়শ্রেণী:ইতিহাস বই
শাতলা-হারতা-নাথারকান্দা নদী

**সাতলা-হারতা-নাথারকান্দী নদী**  বাংলাদেশের দক্ষিণ-পশ্চিমাঞ্চলের বরিশাল ও পিরোজপুর জেলার একটি নদী।  নদীটির দৈর্ঘ্য ২২ কিলোমিটার, গড় প্রস্থ ১৪১ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক শাতলা-হারতা-নাথারকান্দা নদীর প্রদত্ত পরিচিতি নম্বর দক্ষিণ-পশ্চিমাঞ্চলের নদী নং ৮৫।

## প্রবাহ
সাতলা-হারতা-নাথারকান্দী নদীটি বরিশাল জেলার উজিরপুর উপজেলার সাতলা ইউনিয়ন এলাকায় প্রবহমান বিশারকন্দী-বাগধা নদী হতে উৎপত্তি লাভ করেছে। অতঃপর এই নদীর জলধারা উজিরপুর উপজেলায় সাতলা-হারতা নামে এবং বানারীপাড়া উপজেলায় নাথারকান্দা নামে প্রবাহিত হয়েছে। এই নদীর নাথারকান্দা অংশটি পিরোজপুর জেলার নেছারাবাদ উপজেলার সুটিয়াকাঠি ইউনিয়ন অবধি এবং হারতা অংশটি বরিশাল বানারীপাড়া উপজেলার সৈয়দকাঠি ইউনিয়ন অবধি প্রবাহিত হয়ে সন্ধ্যা নদীতে নিপতিত হয়েছে। নদীতে সারাবছর পানিপ্রবাহ পরিদৃষ্ট হয়। তবে বর্ষাকালে নদীটিতে স্বাভাবিকের চেয়ে পানির প্রবাহ অধিক মাত্রায় বৃদ্ধি পায়। এ সময় নদীর তীরবর্তী অঞ্চল বন্যার পানিতে প্লাবিত হয়। নদীটি জোয়ার ভাটার প্রভাবে প্রভাবিত।

## আরও দেখুন
* বাংলাদেশের নদীর তালিকা

## তথ্যসূত্র

 

বিষয়শ্রেণী:পিরোজপুর জেলার নদী
বিষয়শ্রেণী:বরিশাল জেলার নদী
বিষয়শ্রেণী:উজিরপুর উপজেলা
বিষয়শ্রেণী:বানারীপাড়া উপজেলা
বিষয়শ্রেণী:নেছারাবাদ উপজেলা
শৈলদাহ নদী

**শৈলদাহ নদী** বাংলাদেশের দক্ষিণ-পশ্চিমাঞ্চলের বাগেরহাট, গোপালগঞ্জ ও পিরোজপুর জেলার একটি নদী।  নদীটির দৈর্ঘ্য ৮ কিলোমিটার, গড় প্রস্থ ৩৪০ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক শালদহ নদীর প্রদত্ত পরিচিতি নম্বর দক্ষিণ-পশ্চিমাঞ্চলের নদী নং ৮৭।

## প্রবাহ
শৈলদাহ নদীটি বাগেরহাট জেলার চিতলমারী উপজেলার কলাতলা ইউনিয়ন এলাকায় প্রবহমান মধুমতি নদী হতে উৎপত্তি লাভ করেছে। অতঃপর এই নদীর জলধারা মালিখালী ইউনিয়ন পেরিয়ে পিরোজপুর জেলার নাজিরপুর উপজেলার শঙ্করীকাটি ইউনিয়ন এলাকায় প্রবহমান কালীগঙ্গা নদীতে নিপতিত হয়েছে। নদীতে সারাবছর পানিপ্রবাহ পরিদৃষ্ট হয় এবং ছোটবড় নৌযান চলাচল করে। তবে বর্ষাকালে নদীটিতে স্বাভাবিকের চেয়ে পানির প্রবাহ অধিক মাত্রায় বৃদ্ধি পায়। এ সময় নদীর তীরবর্তী অঞ্চল বন্যার পানিতে প্লাবিত হয়। নদীটি জোয়ার ভাটার প্রভাবে প্রভাবিত।

## আরও দেখুন
* বাংলাদেশের নদীর তালিকা

## তথ্যসূত্র

 

বিষয়শ্রেণী:বাগেরহাট জেলার নদী
বিষয়শ্রেণী:গোপালগঞ্জ জেলার নদী
বিষয়শ্রেণী:পিরোজপুর জেলার নদী
বিষয়শ্রেণী:চিতলমারী উপজেলা
বিষয়শ্রেণী:নাজিরপুর উপজেলা
বিষয়শ্রেণী:টুঙ্গিপাড়া উপজেলা
মৌলভীবাজার পৌরসভা

**মৌলভীবাজার পৌরসভা** বাংলাদেশের মৌলভীবাজার জেলার একটি নগরভিত্তিক স্থানীয় সরকার সংস্থা। ১৮৮৭ সালে এই পৌরসভাটি প্রতিষ্ঠিত হয়। এটি একটি "ক" শ্রেণির পৌরসভা। মৌলভীবাজার পৌর এলাকার আয়তন ১০.৩৬ বর্গ কিলোমিটার ও জনসংখ্যা ৫৬,২৩৫ জন।

## ইতিহাস
১৮১০ সালে তৎকালীন ব্রিটিশ আমলে গোবিন্দশ্রীর মৌলভী কুদরতউল্লাহ এর সৃষ্ট বাজারকে কেন্দ্র করে মৌলভীবাজার শহরের গোড়াপত্তন হয়। ১৮৮৭ সালে এ শহরে মৌলভীবাজার পৌরসভা প্রতিষ্ঠিত হয়। 
১৯৩২ সালে প্রথম চেয়ারম্যান নির্বাচন হয় ও এতে খান বাহাদুর দেওয়ান আলাউদ্দিন আহমদ চৌধুরী চেয়ারম্যান নির্বাচিত হন। বর্তমানে মৌলভীবাজার শহর মনু নদীর তীর ঘেষে ৯২ টি চা বাগান দ্বারা বেষ্টিত।
## প্রশাসনিক অবকাঠামো
thumb|মৌলভীবাজার পৌরসভার মহল্লা জিওকোড ম্যাপ

মৌলভীবাজার পৌরসভার আয়তন ১০.৩৬ বর্গ কিলোমিটার। ৯ টি ওয়ার্ড নিয়ে এ পৌরসভাটি গঠিত।  এ ৯টি ওয়ার্ডে ৯ জন সাধারণ আসনের ওয়ার্ড কাউন্সিলর এবং ৩ জন সংরক্ষিত আসনে মহিলা কাউন্সিলর নির্বাচিত হন। মাননীয় মেয়র ও সম্মানিত কাউন্সিলরগণ জনগনের প্রত্যক্ষ ভোটে নির্বাচিত হয়ে থাকেন।
## ভৌগোলিক উপাত্ত ও জনসংখ্যা
২০১১ সালের আদমশুমারি অনুসারে, মৌলভীবাজার পৌরসভা এলাকার জনসংখ্যা ৫৬,২৩৫ জন।
## আরও দেখুন
* মৌলভীবাজার জেলা
* সিলেট বিভাগ
* বাংলাদেশের পৌরসভাসমূহের তালিকা

## তথ্যসূত্র

## বহিঃসংযোগ

বিষয়শ্রেণী:মৌলভীবাজার জেলার পৌরসভা
সুগন্ধা নদী

**সুগন্ধা নদী**  বাংলাদেশের দক্ষিণ-পশ্চিমাঞ্চলের বরিশাল ও  ঝালকাঠি জেলার একটি নদী।  নদীটির দৈর্ঘ্য ২১ কিলোমিটার, গড় প্রস্থ ৪০০ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক সুগন্ধা নদীর প্রদত্ত পরিচিতি নম্বর দক্ষিণ-পশ্চিমাঞ্চলের নদী নং ৯০।

## প্রবাহ
সুগন্ধা নদীটি ঝালকাঠি জেলার নলছিটি উপজেলার দপদপিয়া ইউনিয়ন এলাকায় প্রবহমান কীর্তনখোলা নদী হতে উৎপত্তি লাভ করেছে। অতঃপর এই নদীর জলধারা মগড়া, নলছিটি পৌরসভা, কুলকাটি ও পোনাবালিয়া ইউনিয়ন অতিক্রম করে ঝালকাঠি জেলার ঝালকাঠি সদর উপজেলার গাবখান ধানসিঁড়ি ইউনিয়ন পর্যন্ত প্রবাহিত হয়ে বিশখালী নদীতে নিপতিত হয়েছে। নদীটির উজানের তুলনায় ভাটির দিক অধিক প্রশস্ত। নদীতে সারাবছর পানিপ্রবাহ পরিদৃষ্ট হয় এবং ছোটবড় নৌযান চলাচল করে। তবে বর্ষাকালে নদীটিতে স্বাভাবিকের চেয়ে পানির প্রবাহ অধিক মাত্রায় বৃদ্ধি পায়। এ সময় নদীর তীরবর্তী অঞ্চল বন্যার পানিতে প্লাবিত হয়। নদীটি জোয়ার ভাটার প্রভাবে প্রভাবিত। এই নদী বাংলাদেশ অভ্যন্তরীণ নৌপরিবহন কর্তৃপক্ষ কর্তৃক প্রথম শ্রেণির নৌপথ হিসেবে স্বীকৃত।

## আরও দেখুন
* বাংলাদেশের নদীর তালিকা

## তথ্যসূত্র

বিষয়শ্রেণী:বরিশাল জেলার নদী
বিষয়শ্রেণী:ঝালকাঠি জেলার নদী
বিষয়শ্রেণী:নলছিটি উপজেলা
বিষয়শ্রেণী:বরিশাল সদর উপজেলা
বিষয়শ্রেণী:ঝালকাঠি সদর উপজেলা
বিষয়শ্রেণী:বাংলাদেশের নদী
শাকবাড়িয়া নদী

**শাকবাড়িয়া নদী**  বাংলাদেশের দক্ষিণ-পশ্চিমাঞ্চলের খুলনা জেলার একটি নদী।  নদীটির দৈর্ঘ্য ৩২ কিলোমিটার, গড় প্রস্থ ২৪০ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক শাকবাড়িয়া নদীর প্রদত্ত পরিচিতি নম্বর দক্ষিণ-পশ্চিমাঞ্চলের নদী নং ৮৫।
## মোহনা
এই নদীর মোহনায় গড়ে উঠেছে অনেকগুলো বড় বড় বাজার ৷ এর মধ্যে কাটকাটা, জোড়শিং, আংটিহারা, ৪ নং কয়রা, পাথরখালী অন্যতম ৷

## প্রবাহ
শাকবাড়িয়া নদীটি খুলনা জেলার কয়রা উপজেলার নালিয়ান রেঞ্জ ইউনিয়ন এলাকায় প্রবহমান কয়রা নদী হতে উৎপত্তি লাভ করেছে। অতঃপর এই নদীর জলধারা একই জেলার একই উপজেলার একই ইউনিয়ন এলাকায় প্রবহমান অর্পণগাছিয়া নদীতে নিপতিত হয়েছে। নদীতে সারাবছর পানিপ্রবাহ পরিদৃষ্ট হয় এবং ছোটবড় নৌযান চলাচল করে। তবে বর্ষাকালে নদীটিতে স্বাভাবিকের চেয়ে পানির প্রবাহ অধিক মাত্রায় বৃদ্ধি পায়। এ সময় নদীর তীরবর্তী অঞ্চল বন্যার পানিতে প্লাবিত হয়। নদীটি জোয়ার ভাটার প্রভাবে প্রভাবিত। এই নদী বাংলাদেশ অভ্যন্তরীণ নৌপরিবহন কর্তৃপক্ষ কর্তৃক দ্বিতীয় শ্রেণির নৌপথ হিসেবে স্বীকৃত।

## আরও দেখুন
* বাংলাদেশের নদীর তালিকা

## তথ্যসূত্র

 

বিষয়শ্রেণী:খুলনা জেলার নদী
বিষয়শ্রেণী:কয়রা উপজেলা
নারদ নদ

**নারদ নদ** বা **নারোদ নদী** বা ** নারদ নদী** বাংলাদেশের উত্তর-পশ্চিমাঞ্চলের নাটোর জেলার একটি নদী। নদীটির দৈর্ঘ্য ১৬ কিলোমিটার, গড় প্রস্থ ২৪ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক নারোদ নদীর প্রদত্ত পরিচিতি নম্বর উত্তর-পশ্চিমাঞ্চলের নদী নং ৬৭।

## প্রবাহ
নারোদ নদীটি নাটোর জেলার নাটোর সদর উপজেলার কাফুরিয়া ইউনিয়ন এলাকায় প্রবহমান মুসাখান নদী হতে উৎপত্তি লাভ করেছে। অতঃপর এই নদীর জলধারা একই জেলার গুরুদাসপুর উপজেলার নাজিরপুর ইউনিয়ন পর্যন্ত প্রবাহিত হয়ে বড়াল আপার নদীতে নিপতিত হয়েছে। মৌসুমি প্রকৃতির এই নদীতে সারাবছর পানিপ্রবাহ থাকে না। তবে বর্ষাকালে নদীটিতে স্বাভাবিকের চেয়ে পানির প্রবাহ অধিক মাত্রায় বৃদ্ধি পায়। কিন্তু শুকনো মৌসুমে, বিশেষত মার্চ-এপ্রিলের দিকে নদীটি পুরোপুরি শুকিয়ে যায়।

## ভরাট
পলির প্রভাবে এই নদীর তলদেশ দিনদিন ভরাট হয়ে যাচ্ছে। নাটোর জেলায় এ নদীকে কেন্দ্র করে অনেক বাজার হাট প্রতিষ্টান গড়ে উঠেছে। নাটোর শহরে অনেক বাড়ি এবং প্রতিষ্টান নদীর জায়গা দখল করে গড়ে উঠেছে ফলে নদী ভরাট হচ্ছে। এছাড়া নাটোর চিনিকলসহ বিভিন্ন কারখানার নিঃসৃত বর্জ্যে নদীটি মারাত্মকভাবে দূষিত হয়ে পড়েছে।

## ইতিহাস
নারদ নদের আদি উৎপত্তি রাজশাহী শহরের পূর্বে গঙ্গা নদীর বামতীর থেকে।এই নদের উৎসমুখ এখন মৃত।

## আরও দেখুন
* বাংলাদেশের নদীর তালিকা
* বাংলাদেশের বড় নদীসমূহ

## তথ্যসূত্র

বিষয়শ্রেণী:নাটোর জেলার নদী
বিষয়শ্রেণী:নাটোর সদর উপজেলা
বিষয়শ্রেণী:সিংড়া উপজেলা
বিষয়শ্রেণী:গুরুদাসপুর উপজেলা
২০১১ শীতকালীন দক্ষিণ এশীয় গেমস

**২০১১ শীতকালিন দক্ষিণ এশীয় গেম্‌স** (অফিসিয়াল নাম ১ম শীতকালিন দক্ষিণ এশীয় গেম্‌স) হল দক্ষিণ এশিয়ার বহু-ক্রীড়া প্রতিযোগিতা দক্ষিণ এশীয় গেম্‌সের ১ম শীতকালিন আসর যা জানুয়ারি  ২০১১ এ ভারতের হিমালয়া প্রদেশে উত্তরাখণ্ডের দেরাদুন ও অলিতে অনুষ্ঠিত হয়। আসরটি ভারতীয় অলিম্পিক এসোসিয়েশন ও ভারতীয় শীতকালিন ক্রীড়া ফেডারেশন যৌথভাবে পরিচালনা করে। এর উদ্ভোধনী আসর ১০ জানুয়ারি ২০১১ তারিখে দেরাদুনের এবং সমাপনী অনুষ্ঠান ১৬ জানুয়ারি ২০১১ তারিখে অলিতে অনুষ্ঠিত হয়।

আইস স্কেটিং ও আইস হকি ১০-১২ জানুয়ারি ২০১১ দেরাদুনে এবং আইস স্কিয়িং ও স্নোবোডিং ১৪-১৬ জানুয়ারি ২০১১ অলিতে অনুষ্ঠিত হয়।

## অবকাঠামো

## মাসকাট

## পদক তালিকা

;নির্দেশিকা:

## খেলাসমূহ
### অংশগ্রহণকারী দেশসমূহ
সার্কভুক্ত ৭টি দেশ অংশগ্রহণ করে। একমাত্র আফগানিস্তান অংশগ্রহণ করেনি।

*
*
*
*
*
*
*

### খেলাসমূহ
২০১১ শীতকালীন দক্ষিণ এশীয় গেম্‌সে ৪টি ক্রীড়া ১৯টি ইভেন্টে অনুষ্ঠিত হয়।  আলপাইন স্কিইং স্লালম, দৈত্য স্লালম এবং সুপার জি সমন্বয়ে পুরুষ ও মহিলা উভয় মিলে ৬টি ইভেন্টে অনুষ্ঠিত হয়। ক্রস-কান্ট্রি স্কিইং ৩টি পুরুষ যথা: ১০ কি:মি:, ১৫ কি:মি: ও ৪×১০কি:মি: এবং মহিলাদের ৩টি যথা ৩ কি:মি:, ৫কি:মি: ও ১০ কি:মি: ইভেন্টে আয়োজিত হয়েছিল। স্নোবোডিং একক ও দৈত্য ২টি করে পুরুষ ও মহিলা মিলে ৪টি ইভেন্ট অনুষ্ঠিত হয়। শর্ট ট্রাক স্কেটিং এ পুরুষ ও মহিলা উভয়ে ১টি করে ইভেন্ট অনুষ্ঠিত হয়।

স্কিইং এবং স্নোবোডিং অলিতে অলি জিএমভিএনএল রিসর্টে এবং স্কেটিং ও আইস হকি দেরাদুনের দেরাদুন আএসসি এরিনাতে অনুষ্ঠিত হয়েছিল।

;নিচে আয়োজিত খেলাসমূহের নাম ও ইভেন্ট দেওয়া হল:

* 
* 
* 
* 

;নমুনা প্রদর্শিত খেলা
* 
* 
 খেলার জন্য পদক প্রতিযোগিতায় নির্ধারিত ছিল কিন্তু ভারত ছাড়া অন্য কোন দেশ অংশগ্রহণ না করায় এটি নমুনা প্রদর্শিত খেলা হয়ে ওঠে।

## আরও দেখুন
* ২০১০ দক্ষিণ এশীয় গেম্‌স

## তথ্যসূত্র

## বহিঃসংযোগ
* Winter Games Federation of India

বিষয়শ্রেণী:দক্ষিণ এশীয় গেমস
বিষয়শ্রেণী:২০১১-এ বহু-ক্রীড়া প্রতিযোগিতা
বিষয়শ্রেণী:স্বাগতিক ভারতে আন্তর্জাতিক ক্রীড়া প্রতিযোগিতা
বিষয়শ্রেণী:২০১১-এ এশীয় ক্রীড়া
বিষয়শ্রেণী:শীতকালীন বহু-ক্রীড়া প্রতিযোগিতা
বিষয়শ্রেণী:ভারতে বহু-ক্রীড়া প্রতিযোগিতা
মার্ক রেগেভ

**মার্ক রেগেভ** ( হিব্রু: מארק רגב‎, ) (জন্ম-১৯৬০) একজন ইসরায়েলি কূটনীতিক ও সরকারি কর্মকর্তা, এবং সেপ্টেম্বর ২০১৫ পর্যন্ত যুক্তরাজ্যে ইসরায়েলের রাষ্ট্রদূত  ছিলেন। ইতিপূর্বে, তিনি ছিলেন ইসরায়েলি প্রধানমন্ত্রীর  প্রধান মুখপাত্র, এ পদে তিনি ২০০৭ হতে ২০১৫ পর্যন্ত দায়িত্ব পালন করেন। অস্ট্রেলিয়ায় জন্মগ্রহণকারী মার্ক রেগেভ ১৯৮২ সালে ইসরায়েলে চলে যান।

## প্রারম্ভিক জীবন
মার্ক রেগেভ এর পূর্বে নাম ছিল **মার্ক ফ্রেইবার্গ**। তার জন্ম হয়েছিল অস্ট্রেলিয়ার মেলবোর্নে, ১৯৬০ সালে এবং মার্টিন ও ফ্রেডা ফ্রেইবার্গ হলেন তার বাবা ও মা। তিনি মাউন্ট স্কোপাস মেমোরিয়াল কলেজে পড়েন। এরপর মেলবোর্ন ইউনিভার্সিটি হতে রাষ্ট্রবিজ্ঞান ও ইতিহাস বিষয়ে স্নাতক ডিগ্রী লাভ করেন। তিনি রাষ্ট্রবিজ্ঞান বিষয়ে হিব্রু ইউনিভার্সিটি অফ জেরুজালেম হতে, এবং ব্যবস্থাপনায়  বোস্টন ইউনিভার্সিটি হতে মাস্টার্স ডিগ্রী নেন।

রেগেভ তার যৌবনে, ইহুদ হাবোনিয়াম (Ichud Habonim) নামে একটি ইহুদি সমাজবাদী যুব দলের এবং  মেলবোর্ন ইউনিভার্সিটির ইহুদি ছাত্র সংগঠন এর সদস্য ছিলেন। তিনি  ১৯৮২ সালে ইসরায়েলে চলে যান এবং কিব্বুত্জ তেল কাৎজির নামক যায়গায় কর্মরত ছিলেন। তিনি  ইসরায়েলে তার নাম ফ্রেইবার্গ হতে হিব্রুতে রুপান্তরিত করে রেগেভ রাখেন।

## কর্মজীবন
রেগেভ আন্তর্জাতিক সম্পর্ক ও কৌশলের উপর একজন প্রভাষক হিসেবে ইসরাইল প্রতিরক্ষা বাহিনী স্টাফ কলেজে তার কর্মজীবন শুরু করেন। ১৯৯০ সালে তিনি পররাষ্ট্র মন্ত্রণালয়ে যোগ দিয়ে, হংকং কূটনীতিক মিশনের উপপ্রধান, এবং বেইজিং ও ওয়াশিংটন ডিসি তে ইসরাইলী দূতাবাসের মুখপাত্র হিসেবে নিযুক্ত ছিলেন। ২০০৪ হতে ২০০৭ পর্যন্ত রেগেভ জেরুজালেমে পররাষ্ট্র মন্ত্রণালয়ের মুখপাত্র হিসেবে করেন।

দায়িত্বপালণ কালে ইংরেজি ভাষার প্রচার মাধ্যম হতে রেগেভ প্রশংসা ও সমালোচনা উভয়ই পেয়েছেন। তিনি ইসরাইল এর পক্ষে ২০০৬ সালের লেবাননের সাথে ২য় যুদ্ধ, ২০০৮-০৯ সালের গাজা আক্রমণ, ২০১২ সালে অপারেশন পিলার অফ ডিফেন্স, এবং  ২০১৪ পুনরায় গাজায় সংঘর্ষ ও অপারেশন ব্রাদার্স কিপার নামের সমুদয় অভিযানে মুখপাত্র ছিলেন।

২০১৪ সালের আগস্ট মাসে, রেগেভ যুক্তরাজ্যে ইসরায়েলের রাষ্ট্রদূত হিসেবে ঘোষিত হন।

## ব্যক্তিগত জীবন
তিনি বিবাহিত এবং তার তিনটি সন্তান রয়েছে।

## বহিঃসংযোগ
* 
* 
* Regev answers questions about Israeli policy
* Transcript of a radio interview with Regev
* Another transcript of a radio interview with Regev
* Mark Regev: The one-man Israeli defence force who is set to become ambassador to Britain

বিষয়শ্রেণী:১৯৬০-এ জন্ম
বিষয়শ্রেণী:ইসরায়েলি কূটনীতিবিদ
বিষয়শ্রেণী:জীবিত ব্যক্তি
বিষয়শ্রেণী:বস্টন বিশ্ববিদ্যালয়ের প্রাক্তন শিক্ষার্থী
বিষয়শ্রেণী:মেলবোর্ন বিশ্ববিদ্যালয়ের প্রাক্তন শিক্ষার্থী
বিষয়শ্রেণী:অস্ট্রেলীয় ইহুদি
বিষয়শ্রেণী:ইসরায়েলি ইহুদি
বিষয়শ্রেণী:মেলবোর্নের ব্যক্তি
বিষয়শ্রেণী:ইসরায়েলে অস্ট্রেলীয় অভিবাসী
বিষয়শ্রেণী:ইসরায়েলি বেসামরিক কর্মচারী
বিষয়শ্রেণী:জেরুসালেমের হিব্রু বিশ্ববিদ্যালয়ের সামাজিক বিজ্ঞান অনুষদের প্রাক্তন শিক্ষার্থ�
রাজশাহী সরকারি সার্ভে ইনস্টিটিউট

**রাজশাহী সরকারি সার্ভে ইনস্টিটিউট** বা **ইঞ্জিনিয়ারিং অ্যান্ড সার্ভে ইনস্টিটিউট** (পূর্ব নাম: **রাজশাহী কারিগরি ও জরীপ মহাবিদ্যালয়**) বাংলাদেশের রাজশাহী শহরের প্রাণকেন্দ্র সাহেব বাজার সংলগ্ন সোনাদীঘির পশ্চিমে ১৮৯৮ সালে প্রতিষ্ঠিত হয়। এটি শিক্ষা মন্ত্রনালয়ের কারিগরি ও মাদ্রাসা শিক্ষা বিভাগের অধীন একটি শিক্ষাপ্রতিষ্ঠান। ২০২৪ সালে প্রতিষ্ঠানটি সরকারিকরণ হয়।

## ইতিহাস
রাজশাহী ইঞ্জিনিয়ারিং এন্ড সার্ভে ইনস্টিটিউট ১৮৯৮ সালে থেকে রাজশাহী নগরীর প্রাণকেন্দ্র সোনাদীঘি-রাজারহাতা এলাকায় নিজস্ব ভবনেই চালনো হতো এর কার্যক্রম। ১৯০২ সালে এক বছর মেয়াদী আমিনশীপ ও দুই বছর মেয়াদী সাব-ওয়ারসিয়ার কোর্স চালু হয়ে ১৯৮৫ সাল পযর্ন্ত চালু ছিল । ১৯৮৫ সালে ডিপ্লোমা-ইন-সিভিল-ইঞ্জিনিয়ারিং ও ডিপ্লোমা-ইন-ইঞ্জিনিয়ারিং(সার্ভেয়িং) চালু হয় । ২০০০-২০০১ শিক্ষাবর্ষ হতে শুধু চার বছর মেয়াদী ডিপ্লোমা-ইন-ইঞ্জিনিয়ারিং(সার্ভেয়িং) কোর্স বাংলাদেশ কারিগরি শিক্ষা বোর্ডের অধীনে পরিচালিত হয়েছে ।তবে সম্প্রতি ২০২৪-২০২৫ শিক্ষাবর্ষ হতে নতুন একটি ৪ বছর মেয়াদী ডিপ্লোমা-ইন-ইঞ্জিনিয়ারিং(ল্যান্ড রিসোর্স এন্ড এনভায়রমেন্ট) কোর্স যুক্ত করা হয়েছে।
২০১৮ সালের এপ্রিল মাসে নগরীর কচুয়াতৈল এলাকায় এই ক্যাম্পাস প্রায় তিন একর জমির ওপর নির্মাণ করা হয়।
 

## অবকাঠামো
চারতলা অ্যাকাডেমিক কাম প্রশাসনিক ভবন, ১০০ শয্যার চারতলা একটি ছাত্রাবাস, ১৫ শয্যার একতলা একটি ছাত্রীনিবাস। এছাড়া তৈরি হয়েছে অভ্যন্তরীণ রাস্তা, প্রধান ফটক এবং সীমানা প্রাচীর। এই ক্যাম্পাস তৈরিতে ব্যয় হয়েছে ২৪ কোটি টাকা। সম্প্রতি সরকারীকরণ এর পরপরই নতুন আরো ২টি চারতলা বিশিষ্ট একাডেমিক ভবন, একটি মসজিদ, এবং একটি ছাত্রাবাস নির্মাণ করা হচ্ছে।  

## আরো দেখুন
* রাজশাহী কলেজ
* রাজশাহী নিউ গভঃ ডিগ্রী কলেজ
* রাজশাহী ক্যাডেট কলেজ
* রাজশাহী কলেজিয়েট স্কুল
* রাজশাহী লোকনাথ উচ্চ বিদ্যালয়

## তথ্যসূত্র

বিষয়শ্রেণী:রাজশাহী জেলার মহাবিদ্যালয়
বিষয়শ্রেণী:১৮৯৮-এ প্রতিষ্ঠিত শিক্ষাপ্রতিষ্ঠান
বিষয়শ্রেণী:১৮৯৮-এ ব্রিটিশ ভারতে প্রতিষ্ঠিত
বিষয়শ্রেণী:রাজশাহী বিভাগের পলিটেকনিক ইনস্টিটিউট
বিষয়শ্রেণী:বাংলাদেশের সরকারি পলিটেকনিক ইনস্টিটিউট
সয়া-হাড়িভাঙ্গা নদী

**সয়া-হাড়িভাঙ্গা নদী** বা **হাড়িয়াভাঙ্গা নদী**  বাংলাদেশের দক্ষিণ-পশ্চিমাঞ্চলের সাতক্ষীরা জেলার একটি নদী। নদীটির দৈর্ঘ্য ৩৮ কিলোমিটার, গড় প্রস্থ ২৯৯৮ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক সয়া-হাড়িভাঙ্গা নদীর প্রদত্ত পরিচিতি নম্বর দক্ষিণ-পশ্চিমাঞ্চলের নদী নং ৯২।

## প্রবাহ
সয়া-হাড়িভাঙ্গা নদীটি সাতক্ষীরা জেলার শ্যামনগর উপজেলার সুন্দরবনের সাতক্ষীরা রেঞ্জের মধ্য দিয়ে প্রবহমান রায়মঙ্গল নদী হতে উৎপত্তি লাভ করেছে। অতঃপর এই নদীর জলধারা সুন্দরবনের মধ্য দিয়ে প্রবাহিত হয়ে বঙ্গোপসাগরে নিপতিত হয়েছে। নদীতে সারাবছর পানিপ্রবাহ পরিদৃষ্ট হয়। সমুদ্র উপকূলীয় অঞ্চল দিয়ে প্রবাহিত হওয়ায় নদীটি জোয়ার ভাটার প্রভাবে প্রভাবিত। 

## আরও দেখুন
* বাংলাদেশের নদীর তালিকা

## তথ্যসূত্র

বিষয়শ্রেণী:সাতক্ষীরা জেলার নদী
বিষয়শ্রেণী:শ্যামনগর উপজেলা
জলিনজার-এলিসন সংলক্ষণ

**জলিনজার-এলিসন সংলক্ষণ** () হলো এমন একটি রোগ যেখানে অগ্ন্যাশয়ে পাকার্বুদ (গ্যাস্ট্রিনোমা নামক অর্বুদ (টিউমার) গঠিত হবার ফলে প্রচুর পরিমাণে গ্যাস্ট্রিন হরমোন ক্ষরণ হয় যা পাকস্থলীর প্রাচীরের কোষকে উদ্দীপিত করে এবং এর ফলে পাকস্থলীতে মাত্রাতিরিক্ত অম্ল (অ্যাসিড) নিঃসৃত হয়ে পাকস্থলীতে ক্ষতের সৃষ্টি হয়। এই রোগটি বিক্ষিপ্তভাবে যে কোনও ব্যক্তির হতে পারে অথবা অযৌন-ক্রোমোজোমমূলক প্রকট পারিবারিক সংলক্ষণ (অটোসোমাল ডমিন্যান্ট ফ্যামিলিয়াল সিনড্রোম) হিসাবে হতে পারে, যেটি ১নং প্রকারের বহুগুণাত্মক অন্তঃক্ষরা নবকলায়ন (মাল্টিপল এন্ডোক্রাইন নিওপ্লাসিয়া টাইপ-১) নামে পরিচিত। প্রাথমিকভাবে অর্বুদটি অগ্ন্যাশয়, গ্রহণী (ডুওডেনাম) বা পেটের লসিকাগ্রন্থিতে থাকতে পারে, তবে অন্যান্য অবস্থান যেমন হৃৎপিণ্ড, ডিম্বাশয়, পিত্তাশয়, যকৃৎ, বৃক্ক প্রভৃতি অঙ্গেও এটি থাকার প্রমাণ পাওয়া গিয়েছে।

মার্কিন যুক্তরাষ্ট্রের ওহাইও রাজ্য বিশ্ববিদ্যালয়ের শল্যবিদ রিচার্ড মিল্টন জলিনজার ও ই এইচ এলিসন ১৯৫৫ সালের এপ্রিল মাসে সর্বপ্রথম এই রোগের বর্ণনা দেন এবং পরবর্তীতে *অ্যানালস অব সার্জারি* নামক গবেষণা সাময়িকীতে এই বিবরণ প্রকাশ করেন।
## লক্ষণ ও উপসর্গ
জলিনজার-এলিসন সংলক্ষণ রোগীদের পেটে ব্যথা এবং ডায়রিয়া হতে পারে। যাদের পাকস্থলী এবং ছোট অন্ত্রের গুরুতর ক্ষত রয়েছে তাদের ক্ষেত্রেও রোগ নির্ণয়ের সন্দেহ করা হয়, বিশেষ করে যদি তারা চিকিৎসায় সাড়া দিতে ব্যর্থ হয়।
* দীর্ঘস্থায়ী ডায়রিয়া, স্টেটোরিয়াসহ (চর্বিযুক্ত মল)
* খাদ্যনালীতে ব্যথা, বিশেষ করে রাতে খাবারের মধ্যে এবং পরে
* বমি বমি ভাব
* ঘ্রাণ
* রক্ত বমি করা
* অপুষ্টি
* ক্ষুধামান্দ্য
* ম্যালাবসর্পশন

## তথ্যসূত্র

বিষয়শ্রেণী:অন্তঃক্ষরা অগ্ন্যাশয়ের ব্যাধি
বিষয়শ্রেণী:অন্ননালি, পাকস্থলী ও গ্রহণীর রোগ
বিষয়শ্রেণী:বিরল রোগ
বিষয়শ্রেণী:পরিপাকনালি আক্রমণকারী সংলক্ষণ
প্রোটন পাম্প ইনহিবিটর

**প্রোটন-পাম্প ইনহিবিটর** () হচ্ছে এমন ধরনের ওষুধ যার প্রধান কাজ হলো পাকস্থলীর প্যারাইটাল কোষ থেকে এসিড নিঃসরণ কমানো। এসিড নিঃসরণ কমানোর জন্য যতো ওষুধ আছে তার মধ্যে এগুলো সবচেয়ে শক্তিশালী ও কার্যকরী।  এই গ্রুপের ওষুধসমূহ  H2-রিসেপ্টর অ্যান্টাগনিস্ট-এর মতো কাজ করলেও কাজের পদ্ধতি আলাদা এবং ওদের চেয়ে বেশি কার্যকরী।

PPI সারা বিশ্বে সবচেয়ে বেশি বিক্রীত ওষুধ। এই গ্রুপের প্রথম ওষুধ ওমিপ্রাজল বিশ্ব স্বাস্থ্য সংস্থা-র জরুরি ওষুধের তালিকায় স্থান পেয়েছে।
১৯৮০ সালে প্রোটন পাম্প ইনহিবিটর আবিষ্কার হয় এবং ১৯৮৮ সালে ওমিপ্রাজল প্রথম বাজারে আসে।

বর্তমানে ব্যবহৃত প্রোটন পাম্প ইনহিবিটরগুলো হলো:
* ওমিপ্রাজল 
* ইসোমিপ্রাজল 
* প্যানটোপ্রাজল 
* রেবিপ্রাজল
* ল্যানসোপ্রাজল
* ডেক্সল্যানসোপ্রাজল 
## তথ্যসূত্র

## বহিঃসংযোগ
* MedlinePlus Encyclopedia

বিষয়শ্রেণী:পরিপাকতন্ত্র
বিষয়শ্রেণী:প্রোটন পাম্প ইনহিবিটর
বিষয়শ্রেণী:বিশ্ব স্বাস্থ্য সংস্থার অপরিহার্য ঔষধ
বিষয়শ্রেণী:পাকান্ত্রবিজ্ঞান
সাপমারা-হাবড়া নদী

**সাপমারা-হাবড়া নদী** বা **খুটিকখালী নদী**  বাংলাদেশের দক্ষিণ-পশ্চিমাঞ্চলের সাতক্ষীরা জেলার একটি নদী।  নদীটির দৈর্খ্য ২৮ কিলোমিটার, গড় প্রস্থ ২৮ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক সাপমারা-হাবড়া নদীর প্রদত্ত পরিচিতি নম্বর দক্ষিণ-পশ্চিমাঞ্চলের নদী নং ৯৩।

## প্রবাহ
সাপমারা-হাবড়া নদীটি সাতক্ষীরা জেলার দেবহাটা উপজেলার দেবহাটা ইউনিয়ন এলাকায় প্রবহমান ইছামতি-কালিন্দী নদী হতে উৎপত্তি লাভ করেছে। অতঃপর এই নদীর জলধারা একই জেলার আশাশুনি উপজেলার আশাশুনি ইউনিয়ন পর্যন্ত প্রবাহিত হয়ে গলঘেসিয়া নদীতে নিপতিত হয়েছে। দেবহাটা হতে আশাশুনি উপজেলার সোবনালি ইউনিয়ন পর্যন্ত নদীটি সাপমারা নামে এবং অবশিষ্ট অংশটি হাবড়া (খুটিকখালী) নামে পরিচিত। নদীতে সারাবছর পানিপ্রবাহ পরিদৃষ্ট হয় এবং ছোটবড় নৌযান চলাচল করে। তবে বর্ষাকালে নদীটিতে স্বাভাবিকের চেয়ে পানির প্রবাহ অধিক মাত্রায় বৃদ্ধি পায়। এ সময় নদীর তীরবর্তী অঞ্চল বন্যার পানিতে প্লাবিত হয়। নদীটি জোয়ার ভাটার প্রভাবে প্রভাবিত।

## আরও দেখুন
* বাংলাদেশের নদীর তালিকা

## তথ্যসূত্র

 

বিষয়শ্রেণী:সাতক্ষীরা জেলার নদী
বিষয়শ্রেণী:দেবহাটা উপজেলা
বিষয়শ্রেণী:আশাশুনি উপজেলা
বিষয়শ্রেণী:কালীগঞ্জ উপজেলা, সাতক্ষীরা
সালতা নদী

**সালতা নদী**  বাংলাদেশের দক্ষিণ-পশ্চিমাঞ্চলের খুলনা জেলার একটি নদী।  নদীটির দৈর্ঘ্য ১৮ কিলোমিটার, গড় প্রস্থ ১০০ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক সালতা নদীর প্রদত্ত পরিচিতি নম্বর দক্ষিণ-পশ্চিমাঞ্চলের নদী নং ৯৪।

## প্রবাহ
সালতা নদীটি খুলনা জেলার ডুমুরিয়া উপজেলার ডুমুরিয়া ইউনিয়ন এলাকায় প্রবহমান ভদ্রা নদী হতে উৎপত্তি লাভ করেছে। অতঃপর এই নদীর একই জেলা ও একই উপজেলার সরাপপুর ইউনিয়ন পর্যন্ত প্রবাহিত হয়ে ভদ্রা নদীতে নিপতিত হয়েছে। ডুমুরিয়া উপজেলায় প্রবাহকালে এই নদীর সঙ্গে মিলিত হয়েছে শোলমারি নদী। এই অংশ থেকে নদীর প্রশস্ততা বৃদ্ধি পেয়েছে এবং এ অন্সেই সারাবছর পানিপ্রবাহ থাকে। নদীটি জোয়ার ভাটার প্রভাবে প্রভাবিত।

## আরও দেখুন
* বাংলাদেশের নদীর তালিকা

## তথ্যসূত্র

 

বিষয়শ্রেণী:খুলনা জেলার নদী
বিষয়শ্রেণী:বটিয়াঘাটা উপজেলা
বিষয়শ্রেণী:ডুমুরিয়া উপজেলা
অসমীয়া উইকিপিডিয়া

**অসমীয়া উইকিপিডিয়া** () হল উন্মুক্ত বিশ্বকোষ উইকিপিডিয়ার অসমীয়া ভাষার সংস্করণ। উইকিমিডিয়া ফাউন্ডেশন পরিচালিত এ ওয়েবসাইটটি ২০০২ সালের ২ জুন চালু করা হয়। জুলাই ২০১৫ সালে এর নিবন্ধ সংখ্যা ছিল ৩,৬০০   পর্যন্ত নিবন্ধ সংখ্যা  এবং  জন ব্যবহারকারী,  জন প্রশাসক ও টি নথি আছে এই উইকিপিডিয়ায়।

## কর্মশালা
উইকিপিডিয়ার উন্নয়নে এ উইকিপিডিয়ার প্রথম কর্মশালা গুয়াহাটি বিশ্ববিদ্যালয়ে ২০১২ সালের ২৯ জানুয়ারি অনুষ্ঠিত হয় এবং ২ ফেব্রুয়ারি তেজপুর বিশ্ববিদ্যালয়ে আরেকটি কর্মশালা অনুষ্ঠিত হয়। কর্মশালায় উইকিপিডিয়াতে কীভাবে সম্পাদনা, নিবন্ধ তৈরি করতে হয় — এ বিষয়গুলো তুলে ধরা হয়। এর পরে অসমের বিভিন্ন জায়গার আরও কিছু কর্মশালা আয়োজন করা হয়ে।

## তথ্যসূত্র

## বহিঃসংযোগ

*অসমীয়া উইকিপিডিয়া 
*অসমীয়া উইকিপিডিয়ার মোবাইল সংস্করণ 
*অসমীয় উইকিপিডিয়া পরিসংখ্যান 

বিষয়শ্রেণী:ভাষা অনুযায়ী উইকিপিডিয়া
বিষয়শ্রেণী:অসমীয়া ভাষার বিশ্বকোষ
বিষয়শ্রেণী:২০০২-এ প্রতিষ্ঠিত ইন্টারনেট সম্পত্তি
বিষয়শ্রেণী:অসমীয়া ভাষার ওয়েবসাইট
বিষয়শ্রেণী:২০০২-এ ভারতে প্রতিষ্ঠিত
বিষয়শ্রেণী:ভারতে উইকিপিডিয়া
বিষয়শ্রেণী:অসমীয়া ভাষার গণমাধ্যম
ডমপেরিডন

**ডমপেরিডন** () হচ্ছে ডোপামিন D2 এবং D3 রিসেপ্টর অ্যান্টাগনিস্ট যা প্রান্তীয়  স্নায়ুতন্ত্রে কাজ করে। এটা মুখ, শিরাপথ ও পায়ুপথে ব্যবহার করা যায়। এটা বমিভাব বা বমির চিকিৎসায় ব্যবহার করা হয়। এটা পেরিস্টলসিস এর গতি বাড়ায়। এটা সম্মুখ পিটুইটারি গ্রন্থি থেকে প্রোলাক্টিন হরমোন নিঃসরণ বাড়ানোর মাধ্যমে মাতৃদুগ্ধ উৎপাদন বৃদ্ধি করে।
১৯৭৪ সালে জানসেন ফার্মাসিউটিক্যালস প্রথম এই ওষুধ সংশ্লেষ করে। 
১৯৭৯ সালে এটি বাজারে আসে।
## তথ্যসূত্র

## বহিঃসংযোগ
* GPDA letter to the FDA about domperidone for gastroparesis.
* U.S. National Library of Medicine: Drug Information Portal - Domperidone

বিষয়শ্রেণী:ডোপামিন অ্যান্টাগনিস্ট
বিষয়শ্রেণী:বেনজিইমিডাজল
বিষয়শ্রেণী:পাইপেরিডিন
বিষয়শ্রেণী:বেলজীয় উদ্ভাবন
সেফিক্সিম

**সেফিক্সিম** () হলো তৃতীয় প্রজন্মের একটি সেফালোসপরিন অ্যান্টিবায়োটিক। এটি একটি বিস্তৃত বর্ণালির অ্যান্টিবায়োটিক যা সাধারণত কান, মূত্রনালি, শ্বসনতন্ত্রের সংক্রমণের চিকিৎসায় ব্যবহৃত হয়। এটা বিশ্ব স্বাস্থ্য সংস্থা-এর জরুরি ওষুধের তালিকায় স্থান পেয়েছে। এটি মার্কিন যুক্তরাষ্ট্রে একটি জেনেরিক ওষুধ হিসেবে পাওয়া যায়।

## চিকিৎসায় ব্যবহার

সেফিক্সিম যেসব সংক্রমণের চিকিৎসা করে:
* মূত্রনালীর: অসম্পূর্ণ মূত্রনালীর সংক্রমণ সংবেদনশীল বিচ্ছিন্নতা * Escherichia coli * এবং * Proteus mirabilis * দ্বারা সৃষ্ট।
* কান: ওটিটিস মিডিয়া * [[হেমোফিলাস ইনফ্লুয়েঞ্জা]] *, * [[মোরাক্সেলা ক্যাটরহালিস]] * এবং * [[স্ট্রেপ্টোকোকাস পিওজেনেস]] * দ্বারা সৃষ্ট।
* গলা: টনসিলাইটিস এবং ফ্যারিনজাইটিস * [[স্ট্রেপটোকক্কাস পিওজেনেস]] * দ্বারা সৃষ্ট।
* বুক এবং ফুসফুস: দীর্ঘস্থায়ী ব্রঙ্কাইটিস * [[স্ট্রেপ্টোকোকাস নিউমোনিয়া]] * এবং * [[হেমোফিলাস ইনফ্লুয়েঞ্জা]] * দ্বারা সৃষ্ট।
* জরায়ু এবং মূত্রনালী: গনোরিয়া (জরায়ু/মূত্রনালী) * নিসেরিয়া গনোরিয়া * (পেনিসিলিনেজ-এবং নন-পেনিসিলিনেজ-উত্পাদনকারী বিচ্ছিন্নতা) এর সংবেদনশীল বিচ্ছিন্নতার কারণে ঘটে।
*ত্বক এবং নরম টিস্যু সংক্রমণ।

এটি টাইফয়েড জ্বরের চিকিৎসায়ও ব্যবহৃত হয়।

## তথ্যসূত্র

বিষয়শ্রেণী:সেফালোস্পোরিন অ্যান্টিবায়োটিক
বিষয়শ্রেণী:বিশ্ব স্বাস্থ্য সংস্থার অপরিহার্য ঔষধ
কাঁসারু

যে সম্প্রদায় কাঁসার তৈরী তৈজসপত্র বা গৃহস্থালীর কাজে ব্যবহৃত দ্রব্যসামগ্রী তৈরী করে তারা **কাঁসারু** বলে পরিচিত। এই সম্প্রদায়ের লোকজনকে ঠাটারি নামেও ডাকা হয়। কাঁসারুদের তৈরী প্রধান দ্রব্যসামগ্রীগুলো হল, কাঁসা বা পিতলের হাড়ি, কলসি, বাটি, চামচ, ফুলদানি, আতরদানি, চিলমচি, আগরদানি, ঘটি ইত্যাদি।
প্রাচীনকালে কাঁসা পিতলের দ্রবসামগ্রীতে বিভিন্ন কারুকার্য ও নঁকশায় লোকজ কাহিনী অঙ্কনরীতি দেখা যেত। অতীতে বাংলাদেশের ধামরাই, জামালপুর, নবাবগঞ্জ, ময়মনসিংহ এই সমস্ত দ্রব্য তৈরিতে প্রসিদ্ধ ছিল। বিয়ে এবং অন্যান্য সামাজিক অনুষ্ঠানে কাঁসার তৈরী জিনিস উপহার দেবার প্রচলন ছিল। ইরান, পাকিস্তান সহ বহু দেশে কাঁসার তৈরী জিনিসের কদর আছে।

## ইতিহাস
বাংলার চন্দ্র বংশীয় রাজবংশের শাসনামল থেকে পদ্মা-কীর্তিনাশার তীর ঘেঁষে গড়ে উঠেছিল কাঁসা-পিতল শিল্প। বাংলাদেশের শরীয়তপুর জেলার পালং, বাঘিয়া, বিলাসখান, কাঁসাভোগ, মধ্যপাড়া, আংগারিয়া ও কোটাপাড়া এলাকায় কাঁসারু বা কংসবণিকদের বসবাস ছিল। আর এ সকল এলাকার ক্ষুদ্র ক্ষুদ্র কাঁসা-পিতল তৈরীর কারখানার অস্তিত্ব ছিল। ভারত, নেপাল, বার্মা (বর্তমানে মায়নমার) প্রভৃতি দেশ থেকে বিদেশী বনিকারও এসব দ্রব্য সামগ্রী কিনতে আসত। ধারণা করা হয় কাঁসারুরা হিন্দু ধর্মালম্বি স্বর্ণকার সম্প্রদায় থেকে এসেছে। কেউ কেউ তাদের কামারদের উপসম্প্রদায় হিসাবেও মনে করেন। কাঁসারুদের মধ্যে বাল্যবিবাহ প্রচলিত। জাতপাতের বিচারে কাঁসারুদের অবস্থান অনেক হিন্দু সম্প্রদায়ের চাইতে উঁচুতে। হস্তশিল্পে নিয়োজিত অন্যান্য হিন্দু সম্প্রদায়ের মতো তারা বিশ্ব কর্মার পূজা করে থাকেন।

বাংলাদেশের বিভিন্ন অঞ্চলে কাঁসার দ্রব্যাদির প্রচলন এখনও আছে। ধামরাইয়ের ভাকুর্তা গ্রামের ছোট ছোট কারখানায় কাঁসা ও পিতলের গহনা তৈরী হয়।  ক্রমবর্ধমান প্লাস্টিকজাত দ্রব্যের বহুল প্রচলন ও কম মূল্যের কারণে কাঁসার তৈরী দ্রব্যাদির ব্যবসা কঠিন হয়ে পরছে।

## তথ্যসূত্র

বিষয়শ্রেণী:পেশাভিত্তিক গোষ্ঠী
মোহাম্মদ উসমান

**মোহাম্মদ উসমান** (; জন্ম: ২৯ আগস্ট, ১৯৯৩) সংযুক্ত আরব আমিরাতের বিশিষ্ট আন্তর্জাতিক ক্রিকেটার। সংযুক্ত আরব আমিরাত ক্রিকেট দলের অন্যতম সদস্য তিনি। দলে তিনি মূলতঃ বামহাতি ব্যাটসম্যান হিসেবে খেলে থাকেন। ঘরোয়া ক্রিকেটে এইচডব্লিউ বিশ্ববিদ্যালয় দুবাইয়ের প্রতিনিধিত্ব করেন তিনি।

## খেলোয়াড়ী জীবন
২১ জানুয়ারি, ২০১৬ তারিখে আইসিসি আন্তঃর্মহাদেশীয় কাপে নেদারল্যান্ডসের বিপক্ষে প্রথম-শ্রেণীর ক্রিকেটে অভিষেক ঘটে তার। একই দলের বিপক্ষে ২৭ জানুয়ারি, ২০১৬ তারিখে আইসিসি বিশ্ব ক্রিকেট লীগ চ্যাম্পিয়নশীপে লিস্ট এ ক্রিকেটে অভিষেক হয়। এরপর টুয়েন্টি২০ আন্তর্জাতিকেও ঐ দলটির বিপক্ষে ৩ ফেব্রুয়ারি, ২০১৬ তারিখে অভিষেক ঘটে।

## আন্তর্জাতিক পুরস্কার
### ম্যান অব দ্য ম্যাচ

## তথ্যসূত্র

## আরও দেখুন
* ফাহাদ আল হাশমি
* ২০১৬ এশিয়া কাপ
* সংযুক্ত আরব আমিরাত ক্রিকেট দল

## বহিঃসংযোগ
* 

বিষয়শ্রেণী:আমিরাতি ক্রিকেটার
বিষয়শ্রেণী:১৯৯৩-এ জন্ম
বিষয়শ্রেণী:জীবিত ব্যক্তি
বিষয়শ্রেণী:সংযুক্ত আরব আমিরাতের টুয়েন্টি২০ আন্তর্জাতিক ক্রিকেটার
বিষয়শ্রেণী:লাহোর থেকে আগত ক্রিকেটার
বিষয়শ্রেণী:১৯৮৫-এ জন্ম
বিষয়শ্রেণী:সংযুক্ত আরব আমিরাতের একদিনের আন্তর্জাতিক ক্রিকেটার
সিরাজপুর হাওর নদী

**সিরাজপুর হাওর নদী**  বাংলাদেশের দক্ষিণ-পশ্চিমাঞ্চলের কুষ্টিয়া, রাজবাড়ী ও  মাগুরা জেলার একটি নদী।  নদীটির দৈর্ঘ্য ২১ কিলোমিটার, গড় প্রস্থ ৩৫ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক সিরাজপুর হাওর নদীর প্রদত্ত পরিচিতি নম্বর দক্ষিণ-পশ্চিমাঞ্চলের নদী নং ৯৫।

## প্রবাহ
সিরাজপুর হাওর নদীটি কুষ্টিয়া জেলার খোকসা উপজেলার ওসমানপুর ইউনিয়ন এলাকায় প্রবহমান গড়াই নদী হতে উৎপত্তি লাভ করেছে। অতঃপর এই নদীর মাগুরা জেলার শ্রীপুর উপজেলার আলমসার ইউনিয়ন পর্যন্ত প্রবাহিত হয়ে গড়াই নদীতে নিপতিত হয়েছে। এ নদীর পানিপ্রবাহ মৌসুমি প্রকৃতির, শুকনো মৌসুমে নদীতে পানির প্রবাহ তেমন থাকে না।

## আরও দেখুন
* বাংলাদেশের নদীর তালিকা

## তথ্যসূত্র

 

বিষয়শ্রেণী:কুষ্টিয়া জেলার নদী
বিষয়শ্রেণী:মাগুরা জেলার নদী
বিষয়শ্রেণী:রাজবাড়ী জেলার নদী
বিষয়শ্রেণী:খোকসা উপজেলা
বিষয়শ্রেণী:পাংশা উপজেলা
বিষয়শ্রেণী:শ্রীপুর উপজেলা, মাগুরা
বিষয়শ্রেণী:গড়াই নদী
হরি নদী

**হরি নদী**  বাংলাদেশের দক্ষিণ-পশ্চিমাঞ্চলের যশোর ও  খুলনা জেলার একটি নদী।  নদীটির দৈর্ঘ্য ১৫ কিলোমিটার, গড় প্রস্থ ৫১ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক হরি নদীর প্রদত্ত পরিচিতি নম্বর দক্ষিণ-পশ্চিমাঞ্চলের নদী নং ৯৬।

## প্রবাহ
হরি নদীটি যশোর জেলার অভয়নগর উপজেলার পায়রা ইউনিয়ন এলাকায় প্রবহমান মুক্তেশ্বরী টেকা নদী হতে উৎপত্তি লাভ করেছে। অতঃপর এই নদীর জলধারা খুলনা জেলার ডুমুরিয়া উপজেলার খরনিয়া ইউনিয়ন পর্যন্ত প্রবাহিত হয়ে হাপরখালী নদীতে নিপতিত হয়েছে। নদীটির উজানের তুলনায় ভাটির দিক অধিক প্রশস্ত। নদীতে সারাবছর পানিপ্রবাহ পরিদৃষ্ট হয় এবং ছোটবড় নৌযান চলাচল করে। সমুদ্র উপকূলীয় অঞ্চল দিয়ে প্রবাহিত হওয়ায় নদীটি জোয়ার ভাটার প্রভাবে প্রভাবিত।

## আরও দেখুন
* বাংলাদেশের নদীর তালিকা

## তথ্যসূত্র

 

বিষয়শ্রেণী:খুলনা জেলার নদী
বিষয়শ্রেণী:যশোর জেলার নদী
বিষয়শ্রেণী:ডুমুরিয়া উপজেলা
বিষয়শ্রেণী:অভয়নগর উপজেলা
বিষয়শ্রেণী:মণিরামপুর উপজেলা
বিষয়শ্রেণী:কেশবপুর উপজেলা
হরিহর নদী

**হরিহর নদী**  বাংলাদেশের দক্ষিণ-পশ্চিমাঞ্চলের যশোর জেলার একটি নদী।  নদীটির দৈর্ঘ্য ৩৬ কিলোমিটার, গড় প্রস্থ ১৮ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক হরিহর নদীর প্রদত্ত পরিচিতি নম্বর দক্ষিণ-পশ্চিমাঞ্চলের নদী নং ৯৭।

## প্রবাহ
হরিহর নদীটি যশোর জেলার মণিরামপুর উপজেলার রুহিতা ইউনিয়ন এলাকায় প্রবহমান কপোতাক্ষ নদ হতে উৎপত্তি লাভ করেছে। কিন্তু বর্তমানে এর উৎসমুখ বন্ধ হয়ে যাওয়ায় নদীটি কাশিমনগর ইউনিয়নের একটি নিম্নভূমি থেকে উৎপত্তি লাভ করেছে বলে মনে হয়। এই নদীর জলধারা একই জেলার মণিরামপুর ও  কেশবপুর উপজেলার মধ্য দিয়ে প্রবাহিত হয়ে হাপরখালী নদীতে নিপতিত হয়েছে। নদীটির বেশ কিছু অংশে এখন তেমন পানি থাকে না। কোথাও নদীটি ক্ষীণ প্রবাহপথে পরিণত হয়েছে। নদীটি জোয়ার ভাটার প্রভাবে প্রভাবিত।

## আরও দেখুন
* বাংলাদেশের নদীর তালিকা

## তথ্যসূত্র

 

বিষয়শ্রেণী:যশোর জেলার নদী
বিষয়শ্রেণী:মণিরামপুর উপজেলা
বিষয়শ্রেণী:কেশবপুর উপজেলা
জান্নি ইনফান্তিনো

**জোভান্নি ভিনচেন্ৎ‌সো ইনফান্তিনো**, যিনি **জান্নি ইনফান্তিনো** (; জন্ম: ২৩ মার্চ, ১৯৭০) নামে পরিচিত, ব্রিগ -এ জন্মগ্রহণকারী সুইস-ইতালীয় ফুটবল প্রশাসক ও বর্তমান ফিফা সভাপতি। ইতালি ও সুইজারল্যান্ড - উভয় দেশের নাগরিক তিনি। ২০০৯ সাল থেকে উয়েফা'র মহাসচিবের দায়িত্বে ছিলেন **জান্নি ইনফান্তিনো**। ২৬ ফেব্রুয়ারি, ২০১৬ তারিখে ফিফা'র এক্সট্রাঅর্ডিনারী কংগ্রেস সভা চলাকালীন তাকে ফিফা'র সভাপতিরূপে নির্বাচিত করা হয়।

## কর্মজীবন
ইনফান্তিনো ২০০০ সালের আগস্ট মাসে উয়েফায় কাজ করতে শুরু করেন। ২০০৪ সালের জানুয়ারি মাসে তিনি উয়েফার বৈধ কার্যক্রম ও ক্লাব নিবন্ধন বিভাগের পরিচালক হিসেবে মনোনীত হন। ২০০৭ সালে উয়েফার উপ-মহাসচিব হন ও অক্টোবর, ২০০৯ সালে উয়েফার মহাসচিব হন। এসময়ে উয়েফা আর্থিক স্বচ্ছতা খেলার প্রবর্তন ঘটায় ও ক্ষুদ্র জাতীয় সংস্থাগুলোকে আর্থিক সহায়তা প্রদান করে। ২০১৬ সালে উয়েফা ইউরো প্রতিযোগিতায় ২৪ দলে সম্প্রসারণের বিষয়ে তিনি দৃষ্টি রেখেছিলেন।

২০১৫ সালে গ্রিসের সরকারের নতুন ক্রীড়ানীতি প্রবর্তনের বিষয়ে সরকারের সাথে আলোচনায় নেতৃত্ব দেন। আন্তর্জাতিক ফুটবলে সরকারের হস্তক্ষেপের ফলে হেলেনিক ফুটবল ফেডারেশন কর্তৃক গ্রিক সরকারকে সতর্কবার্তা প্রদানে নীতিগত সমর্থন ব্যক্ত করেন।

## ফিফা সভাপতি
ফিফার পুনর্গঠন কমিটির অন্যতম সদস্য ছিলেন ইনফান্তিনো। ২৬ অক্টোবর, ২০১৫ তারিখে উয়েফা নির্বাহী কমিটির অনুমোদনক্রমে ২০১৬ সালের ফিফা এক্সট্রাঅর্ডিনারী কংগ্রেসে সভাপতি হিসেবে নিজ প্রার্থীতা দাখিল করেন। একই দিনে তিনি তার প্রার্থীতা নিশ্চিত করেন ও প্রয়োজনীয় সমর্থনের জন্য আহ্বান জানান। তিনি ফিফা বিশ্বকাপে ৪০ দলের অংশগ্রহণের প্রসার ঘটাতে চান।

২৬ ফেব্রুয়ারি, ২০১৬ তারিখে তিন বছর মেয়াদে ফিফা সভাপতিরূপে নির্বাচিত হন। ৮ অক্টোবর, ২০১৫ তারিখে সাবেক সভাপতি সেপ ব্লাটারকে বহিষ্কার ও ২১ ডিসেম্বর, ২০১৫ তারিখে ফুটবল-সম্পর্কীয় সকল ধরনের কর্মকাণ্ডে অংশগ্রহণের বিষয়েও তাকে নিষেধাজ্ঞা প্রদান করা হয়, তারপর, ক্যামেরুনের ইসা হায়াতু ভারপ্রাপ্ত সভাপতির দায়িত্ব পালন করেন, ২০১৬ সালে প্রথমবার তিন বছরের ফিফার প্রেসিডেন্ট নির্বাচিত হয়েছিলেন ইনফান্তিনো। ২০১৯ সালে পুনরায় সেই পদে নির্বাচিত হন তিনি। ২০২২ সালে টানা তৃতীয়বারের মত ফিফা সভাপতি নির্বাচিত হন এই সুইস-ইতালিয়ান নাগরিক

## ব্যক্তিগত জীবন
ফ্রাইবার্গ বিশ্ববিদ্যালয়ে আইনশাস্ত্রে অধ্যয়ন করেন। ইতালী, ফরাসী ও জার্মান ভাষায় অনর্গল কথা বলতে অভ্যস্ত তিনি। এছাড়াও, ইংরেজি, স্পেনীয় ও আরবী ভাষায়ও তার দখল রয়েছে। নিউচাতেল বিশ্ববিদ্যালয়ের অধীনে আন্তর্জাতিক ক্রীড়া শিক্ষা কেন্দ্রের মহাসচিব হিসেবে কাজ করেছেন।

লেবানীয় লিনা আল আশকারের সাথে পরিণয়সূত্রে আবদ্ধ তিনি। তাদের সংসারে চার সন্তান রয়েছে। ইতালীয় সিরি এ ক্লাব ইন্টার মিলানের একনিষ্ঠ সমর্থক তিনি।

## তথ্যসূত্র

## বহিঃসংযোগ

*Biography on UEFA website

বিষয়শ্রেণী:ফিফার সভাপতি
বিষয়শ্রেণী:১৯৭০-এ জন্ম
বিষয়শ্রেণী:জীবিত ব্যক্তি
বিষয়শ্রেণী:ইতালীয় ব্যবসায়ী
বিষয়শ্রেণী:সুইজারল্যান্ডীয় ব্যবসায়ী
বিষয়শ্রেণী:ইতালীয় ফুটবলের সভাপতি ও বিনিয়োগকারী
বিষয়শ্রেণী:সুইস ফুটবলের সভাপতি ও বিনিয়োগকারী
বিষয়শ্রেণী:উয়েফা নির্বাহী পরিষদের সদস্য
বিষয়শ্রেণী:ফ্রাইবার্গ বিশ্ববিদ্যালয়ের প্রাক্তন শিক্ষার্থী
বিষয়শ্রেণী:আন্তর্জাতিক অলিম্পিক কমিটির সদস্য
বিষয়শ্রেণী:পানামা পেপার্সে নাম থাকা ব্যক্তি
বিষয়শ্রেণী:ফ্রিবুর্গ বিশ্ববিদ্যালয়ের প্রাক্তন শিক্ষার্থী
হামকুড়া নদী

**হামকুড়া নদী**  বাংলাদেশের দক্ষিণ-পশ্চিমাঞ্চলের খুলনা জেলার একটি নদী।  নদীটির দৈর্ঘ্য ১১ কিলোমিটার, গড় প্রস্থ ২০ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক হামকুড়া নদীর প্রদত্ত পরিচিতি নম্বর দক্ষিণ-পশ্চিমাঞ্চলের নদী নং ৯৮।

## প্রবাহ
পাণ্ডব নদীটি খুলনা জেলার ডুমুরিয়া উপজেলার ডাকাতিয়া বিল হতে উৎপত্তি লাভ করেছে। অতঃপর এই নদীর জলধারা খুলনা জেলার ডুমুরিয়া উপজেলা পর্যন্ত প্রবাহিত হয়ে ভদ্রা নদীতে নিপতিত হয়েছে। পরবর্তীকালে বিল ডাকাতিয়ার সাথে বেড়ীবাঁধের জন্য সংযোগ বিচ্ছিন্ন হয়ে যাওয়ায় নদীটি শুকিয়ে যেতে থাকে। বর্তমানে নদীতে কোনো পানিপ্রবাহ নেই। নদীটি জোয়ার ভাটার প্রভাবে প্রভাবিত নয়।

## আরও দেখুন
* বাংলাদেশের নদীর তালিকা

## তথ্যসূত্র

 

বিষয়শ্রেণী:খুলনা জেলার নদী
বিষয়শ্রেণী:ডুমুরিয়া উপজেলা
হাড়িয়া নদী

**হাড়িয়া নদী**  বাংলাদেশের দক্ষিণ-পশ্চিমাঞ্চলের খুলনা জেলার একটি নদী।  নদীটির দৈর্ঘ্য ১৪ কিলোমিটার, গড় প্রস্থ ৩২ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক হাড়িয়া নদীর প্রদত্ত পরিচিতি নম্বর দক্ষিণ-পশ্চিমাঞ্চলের নদী নং ৯৯।

## প্রবাহ
হাড়িয়া নদীটি খুলনা জেলার পাইকগাছা উপজেলার লতা ইউনিয়ন এলাকায় প্রবহমান গুনাখালি নদী হতে উৎপত্তি লাভ করেছে। অতঃপর এই নদীর জলধারা একই জেলার একই উপজেলার গদাইপুর ইউনিয়ন পর্যন্ত প্রবাহিত হয়ে শিবসা নদীতে নিপতিত হয়েছে। নদীটির তেমন কোনো শাখা-প্রশাখা নেই। নদীটির উজানের তুলনায় ভাটির দিক অধিক প্রশস্ত এবং উজানের দিকের অনেকটা শুকিয়ে গেছে। সমুদ্র উপকূলীয় অঞ্চল দিয়ে প্রবাহিত হওয়ায় নদীটি জোয়ার ভাটার প্রভাবে প্রভাবিত।

## আরও দেখুন
* বাংলাদেশের নদীর তালিকা

## তথ্যসূত্র

 

বিষয়শ্রেণী:খুলনা জেলার নদী
বিষয়শ্রেণী:পাইকগাছা উপজেলা
জাম্বুরী উদ্যান

**জাম্বুরি পার্ক** বাংলাদেশের বাণিজ্যিক রাজধানী চট্টগ্রামের একটি উন্মুক্ত  উদ্যান। এটি আগ্রাবাদের এস এম মোরশেদ সড়কে অবস্থিত। ২০১৮ সালে ৮ দশমিক ৫৫ একর জমির ওপর উদ্যানটি প্রতিষ্ঠা করা হয়। ২০১৮ সালের ৮ সেপ্টেম্বর পার্কটি উদ্বোধন করা হয়।

## বিবরণ
দীর্ঘ চক্রাকার হাটার পথ আর ৮ হাজার রানিং ফুটের উদ্যানটিতে র‍য়েছে প্রায় ৫০ হাজার বর্গফুটের জলাধার, যার কিনারায় র‍য়েছে বসবার জন্য তিনটি বড় গ্যালারি। জলাধারের পাশে রয়েছে দুইটি পাম্প হাউস। এছাড়াও র‍য়েছে সাড়ে পাঁচশ আলোক বাতির পাশাপাশি বর্ণিল ফোয়ারা। উদ্যানের চারপাশে চারটি স্থাপনার মধ্যে রয়েছে, দুইটি টয়লেট ব্লক, একটি গণপূর্ত রক্ষণাবেক্ষণ অফিস ও একটি বৈদ্যুতিক উপকেন্দ্র। প্রবেশের জন্য রয়েছে ৬টি ফটক। স্থাপত্য অধিদপ্তরের নকশায় উদ্যানটিতে রোপণ করা হয়েছে সোনালু, নাগেশ্বর, চাঁপা, রাধাচূড়া, বকুল, শিউলি, সাইকাস, টগর, জারুলসহ ৬৫ প্রজাতির ১০ হাজার গাছের চারা।

## চিত্রশালা

চিত্র:আগ্রাবাদ জাম্বুরী পার্ক ফোয়ারা (নীল)।.jpg|ফোয়ারা
চিত্র:আগ্রাবাদ জাম্বুরী পার্কের ফোয়ারা (লাল)।.jpg|ফোয়ারা
চিত্র:জাম্বুরি পার্ক,চট্টগ্রাম-১.jpeg|ফোয়ারা
চিত্র:জাম্বুরি পার্ক,চট্টগ্রাম-২.jpeg|ফোয়ারা
চিত্র:আগ্রাবাদ জাম্বুরী পার্কের ফোয়ারা (বন্ধ থাকা অবস্থায়)।.jpg|thumb|বন্ধ থাকা অবস্থায় আগ্রাবাদ জাম্বুরী পার্কের ফোয়ারা
চিত্র:Jamboree Park.webm|পানির ফোয়ারার ভিডিও
চিত্র:আগ্রাবাদ জাম্বুরী পার্ক মুরাল।.jpg|thumb|আগ্রাবাদ জাম্বুরী পার্কের মুরাল
File:Jamboree Park Aerial View, 17.05.2019.webm|আন্তরীক্ষ দৃশ্য
File:আগ্রাবাদ জাম্বুরী পার্ক ফটক.jpg|thumb|আগ্রাবাদ জাম্বুরী পার্কের ফটক।
File:আগ্রাবাদ জাম্বুরী পার্কের ৬নং ফটক.jpg|thumb|আগ্রাবাদ জাম্বুরী পার্কের ৬নং ফটক


## তথ্যসূত্র

## বহিঃসংযোগ

বিষয়শ্রেণী:আগ্রাবাদ
বিষয়শ্রেণী:চট্টগ্রামের উদ্যান
বিষয়শ্রেণী:চট্টগ্রামের দর্শনীয় স্থান
বিষয়শ্রেণী:বাংলাদেশের উদ্যান
বিষয়শ্রেণী:চট্টগ্রামের ভবন ও স্থাপনা